Document ID: /roh_data/filtered/fineweb-2-filterrobots_roh.jsonl.gz/4610

Dir GIE in a l’auter, sefidar in da l’auter, formar vinavon la relaziun cun la benedicziun da Diu.
Sche Vus giavischeis da maridar en ina dallas baselgias da Falera ni Laax cussegliein nus, da reservar ad uras la baselgia giavischada. Quei saveis Vus far cul suandont formular da reservaziun:
Cunquei che pèrs dad ordeiver giavischan savens da maridar en ina da nossas baselgias han las pleivs da Falera e Laax fixau ina contribuziun pil diever, l’organisaziun, il schubergiar la baselgia e pil survetsch dalla calustra.
Nus cussegliein da dumandar in plevon enconuschent per l’enzinnaziun. Sil pli baul sis meins avon las nozzas eis ei necessari da dumandar si la pleiv nua che Vus essas vegni battegiai per in attest da batten. Cun quei attest saveis Vus s’annunziar tier il plevon giavischau. Ensemen cul plevon emplenis Vus ora il document da lètg.
Per pèrs cun confessiun mischedada eis ei era pusseivel da dumandar in plevon catolic da far l’enzinnaziun. Quei sto vegnir menziunau sil document da lètg.